Wintertee | PNHS
PNHS se dames bied jaarlikse 'n oggendtee aan wat getuig van styl en klas. Hierdie is 'n tradisie wat al meer as 10 jaar deel is van die PNHS-geskiedenis en beloof om dames nog vir jare te bederf.
Vanjaar se funksie op 4 Augustus was weer 'n reuse sukses- Met die dat 37 gasvrouens met 10 sitplekke om die tafel die saal behoorlik uit sy nate laat bars het. Dit het net weer bewys- ons dames het 'n behoefte om op 'n Saterdagoggend saam met hul vriendinne oor 'n koppie tee te kuier. Natuurlik wil ons ook geïnspireer word met pitkos vir ons siele.
Daarvoor het ons gasspreker gesorg. Die pragtige aktrise, Nadia Beukes, het oor die tema: HOOP gepraat. Die boodskap dat nie een van ons paaie dieselfde lyk nie, is duidelik, maar dit beteken nie daar wag nie 'n gelukkige einde nie. Dit is waaraan elkeen van ons kan vashou.
Dié spoggeleentheid waar die dames met finesse hul tafels dek, is ongelukkig deur Kovid-19 in die wiele gery. Hopelik kan daar vanjaar weer 'n glansgeleentheid aangebied word. Die dames is uitgehonger om saam te kuier om 'n koppie tee en weer bande op te neem. Hulle het 'n behoefte om 'n bemoedigende boodskap van 'n motiveringspreker aan te hoor.